Държавен вестник, бр. 90, 2010 г., стр. 29

БРОЙ  90	
Д Ъ Р Ж А В Е Н  В Е С Т Н И К 	
СТР.  29  
МИНИСТЕРСТВО
НА КУЛТУРАТА
Наредба за изменение и допълнение на На­
редба № 2 от 2007 г. за награждаването на 
български културни дейци за постигнати 
високи творчески резултати или принос в 
развитието и популяризирането на културата 
(обн., ДВ, бр. 34 от 2007 г.; изм. и доп., бр. 8 
и 44 от  2008 г.)
§ 1. Член  2 се изменя така:
„Чл. 2. По реда на този раздел се награжда­
ват български творци и дейци на българската 
култура, които:
1. са постигнали изключително високи твор­
чески резултати или имат изключително големи 
заслуги за развитието и популяризирането на 
българската култура и изкуство;
2. са постигнали високи творчески резул­
тати или имат значим принос за развитието 
и популяризирането на българската култура и 
изкуство; 
3. са ярки творчески личности.“
§ 2. В чл. 3 се правят следните изменения 
и допълнения:
1. В ал.1:
а)  в  т. 4  думите, поставени в скоби „(ме­
ниджмънта и маркетинга)“ се заличават;
б) създават се т. 8, 9 и 10 със следното 
съдържание:
„8. за цялостен принос в музейната дейност 
и в областта на опазването на движимото и 
недвижимото културно наследство;
9. за принос в развитието на мениджмънта и 
маркетинга в областта на изкуството и култура;
10. за изключителни заслуги за развитие на 
международния културен обмен и съхраняване 
на световното културно наследство.“
2. Алинея  2 се изменя така:
„(2) Наградите са:
1. почетен знак „Златен век“, който се при­
съжда със:
а) звезда, която представлява: осемлъчна 
посребрена звезда, прикрепена към позлатена 
розетка, с огърлие;
б) звезда, която представлява: осемлъчна 
посребрена звезда, прикрепена към позлатена 
розетка;
2. грамота;
3. парична и предметна награда.“
3. Алинея 3 се изменя така:
„(3) Носителите на наградата почетен знак 
„Златен век“ получават миниатюра – умалено 
копие на почетния знак, и парична сума в 
размер до 3000 лв.“
4. В ал. 4 числото „8000“ се заменя с „5000“.
§ 3. В чл. 5 ал. 1 се изменя така:
„(1) Държавни органи, неправителствени 
организации, професионално-творчески съюзи 
и творчески колективи на културни институти, 
свързани със съответния род изкуство, могат 
да правят предложение за награждаване, като 
за награда не могат да бъдат предлагани лица, 
на които такава вече е присъждана.“
§ 4. В чл. 6, ал. 2 изразът „номинира три 
от предложените лица“ се заменя с „номинира 
лицата, които предлага за награждаване“.
§ 5. В чл. 7а, ал. 3 числото „5000“ се заменя 
с „3000“.
§ 6. Създава се нов чл. 7б:
„Чл. 7б. Министърът на културата може да 
награждава с почетен знак „Златен век“ об­
щественици, културни дейци и международни 
организации, които имат  изключителен принос 
за международното сътрудничество в областта 
на културата и изкуството.“
§ 7. В чл. 8, ал.1 думите „и плакети“ се за­
менят с „или почетен знак „Златен век“.
Заключителна разпоредба
§ 8. Наредбата влиза в сила от датата на 
обнародването є в „Държавен вестник“.
Министър: В. Рашидов
8991
КОМИСИЯ ЗА ФИНАНСОВ 
НАДЗОР
НАРЕДБА № 42
от 3 ноември 2010 г.
за изграждането и поддържането на инфор­
мационна система за оценка, управление и 
контрол на риска, в т.ч. за издаване на полици 
по задължителните застраховки по чл. 249, 
т. 1 от Кодекса за застраховането
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат изискванията 
към информационните системи на застрахо­
вателите и тяхната оперативна съвместимост 
с информационните системи, регистри и бази 
данни, създавани и поддържани от Информаци­
онния център към Гаранционния фонд (наричан 
по-нататък „информационния център“).
Чл. 2. С наредбата се уреждат и изискванията 
към издаването и отчитането на договорите 
за задължителната застраховка „Гражданска 
отговорност“ на автомобилистите, договорите за 
гранична застраховка и сертификатите „Зелена 
карта“ (наричани по-нататък „договорите“).
Г л а в а  в т о р а
ИЗИСКВАНИЯ
Раздел I
Изисквания към информационните системи на 
застрахователите
Чл. 3. (1) Застрахователите адаптират ин­
формационните си системи към тези на ин­
формационния център, така че да се гарантира